laion/Wikipedia-Exotic huggingface dataset:
রামনাথ কেনি

রামনাথ বাবুরাও কেনি (মারাঠি: रामनाथ केंनी; জন্ম: ২৯ সেপ্টেম্বর, ১৯৩০ - মৃত্যু: ২১ নভেম্বর, ১৯৮৫) তৎকালীন ব্রিটিশ ভারতের বোম্বে এলাকায় জন্মগ্রহণকারী ভারতীয় আন্তর্জাতিক ক্রিকেটার ও কোচ ছিলেন। ভারত ক্রিকেট দলের অন্যতম সদস্য ছিলেন তিনি। ১৯৫৮ থেকে ১৯৬০ সময়কালে সংক্ষিপ্ত সময়ের জন্যে ভারতের পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর ভারতীয় ক্রিকেটে মুম্বই ও বাংলা দলের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে অফ ব্রেক বোলিংয়ে পারদর্শী ছিলেন রামনাথ কেনি। ১৯৫০-৫১ মৌসুম থেকে ১৯৬৩-৬৪ মৌসুম পর্যন্ত রামনাথ কেনি’র প্রথম-শ্রেণীর খেলোয়াড়ী জীবন চলমান ছিল। ডানহাতি ব্যাটসম্যান হিসেবে রামনাথ কেনি’র যথেষ্ট সুনাম ছিল। দ্রুতলয়ে পায়ের কারুকাজ ও ধ্রুপদী স্ট্রোক প্লে খেলার অধিকারী ছিলেন। এছাড়াও, মিডিয়াম পেস বোলিংয়ের কাছাকাছি ধরনের অফ ব্রেক বোলিং করতেন তিনি। ১৯৫০-৫১ মৌসুম থেকে ১৯৬০-৬১ মৌসুম পর্যন্ত বোম্বের পক্ষে খেলেন। এরপর ১৯৬৩-৬৪ মৌসুমে পর্যন্ত বাংলা দলের পক্ষে খেলেন তিনি। সবগুলো প্রথম-শ্রেণীর ক্রিকেট খেলায় অংশ নিয়ে ৫০.৪৭ গড়ে ৩০৭৯ রান করেন এবং ৩১.২০ গড়ে পনেরো উইকেট পান তিনি। সর্বমোট এগারোটি প্রথম-শ্রেণীর শতরান করেন তিনি। ১৯৫৬-৫৭ মৌসুমে উপর্যুপরি তিনটি শতরান করেছিলেন তিনি। তন্মধ্যে, মাদ্রাজের বিপক্ষে সংগৃহীত ২১৮ রান ব্যক্তিগত সর্বোচ্চ ইনিংস হিসেবে চিত্রিত হয়ে আছে। সমগ্র খেলোয়াড়ী জীবনে পাঁচটিমাত্র টেস্টে অংশগ্রহণ করেছেন রামনাথ কেনি। ৩১ ডিসেম্বর, ১৯৫৮ তারিখে কলকাতায় সফরকারী ওয়েস্ট ইন্ডিজ দলের বিপক্ষে টেস্ট ক্রিকেটে অভিষেক ঘটে তার। ২৩ জানুয়ারি, ১৯৬০ তারিখে একই মাঠে সফরকারী অস্ট্রেলিয়া দলের বিপক্ষে সর্বশেষ টেস্টে অংশ নেন তিনি। ভারতের পক্ষে পাঁচটি টেস্টে অংশগ্রহণ করার সুযোগ পেয়েছিলেন। ১৯৫৮-৫৯ মৌসুমে ওয়েস্ট ইন্ডিজ দল ভারত গমন করে। কলকাতা টেস্টে অংশ নেন। ১৯৫৯-৬০ মৌসুমে রিচি বেনো’র নেতৃত্বাধীন অস্ট্রেলিয়া দলের বিপক্ষে চারবার খেলেন। ২৭.২২ গড়ে ২৪৫ রান তুলেন তিনি। ব্যক্তিগত সর্বোচ্চ করেন ৬২ রান। ইংল্যান্ডের উত্তরাংশে পেশাদারী পর্যায়ে প্রশিক্ষণ গ্রহণকালে কাম্বারল্যান্ডের পক্ষে খেলেছিলেন তিনি। খেলোয়াড়ী জীবন শেষে কোচের ভূমিকায় অবতীর্ণ হয়েছিলেন তিনি। প্রশিক্ষিত কোচ হিসেবে সুনীল গাভাস্কারের ন্যায় বিশ্ববিখ্যাত ক্রিকেটারের উত্থান তার হাতে ধরে আসে। ২১ নভেম্বর, ১৯৮৫ তারিখে ৫৫ বছর বয়সে বোম্বে এলাকায় রামনাথ কেনি’র দেহাবসান ঘটে। List of India Test Cricketers "India – Test Batting Averages"। ESPNCricinfo। সংগ্রহের তারিখ ১৩ জানুয়ারি ২০২০।  ইএসপিএনক্রিকইনফোতে রামনাথ কেনি (ইংরেজি) ক্রিকেটআর্কাইভে রামনাথ কেনি (সদস্যতা প্রয়োজনীয়) (ইংরেজি)
নামুরিরহাট রেলওয়ে স্টেশন

নামুরিরহাট রেলওয়ে স্টেশন বাংলাদেশের রংপুর বিভাগের লালমনিরহাট জেলার আদিতমারী উপজেলার একটি রেলওয়ে স্টেশন। নামুরিরহাট রেলওয়ে স্টেশন বুড়ীমারি-লালমনিরহাট-পার্বতীপুর লাইনের লালমনিরহাট বুড়িমারি অংশে অবস্থিত রেলওয়ে স্টেশন। নামুরিরহাট রেলওয়ে স্টেশন দিয়ে যেসব ট্রেন চলাচল করে নিম্নে তা উল্লেখ করা হলো: করতোয়া এক্সপ্রেস পার্বতীপুর কমিউটার বুড়িমারী কমিউটার ও লোকাল ট্রেন । "আদিতমারী উপজেলা - বাংলাপিডিয়া"। bn.banglapedia.org। সংগ্রহের তারিখ ২০২০-০১-২৭।
মোগলহাট রেলওয়ে স্টেশন

মোগলহাট রেলওয়ে স্টেশন বাংলাদেশের রংপুর বিভাগের লালমনিরহাট জেলার একটি রেলওয়ে স্টেশন। এই স্টেশনটি বর্তমানে বন্ধ হয়ে গেছে। এটি ছিল বাংলাদেশ-ভারত সীমান্তের একটি রেল ট্রানজিট পয়েন্ট। এই স্টেশনটি ১৯১২ সালে স্থাপিত হয়। উনিশ শতকের শুরুতে লালমনিরহাট রেলওয়ে স্টেশন একটি গুরুত্বপূর্ণ রেলওয়ে কেন্দ্র হিসাবে আত্মপ্রকাশ করে। বেঙ্গল ডুয়ার্স রেলওয়ে মালবাজার পর্যন্ত একটি লাইন তৈরি করে। কোচবিহার রাজ্য রেলওয়ে, গীতলদহ-জয়ন্তী ন্যরো গেজ লাইনটি তৈরি করে। গোলকগঞ্জ-আমিনগাঁও লাইন থেকে, আসামের সাথে একটি সংযোগ স্থাপন করা হয়। ভারতের স্বাধীনতার প্রাক দিনগুলিতে রাধিকাপুর, বিরল, পার্বতীপুর, তিস্তা, গীতলদহ এবং গোলোকগঞ্জ হয়ে যাওয়া একটি মিটারগেজ লাইন বিহারের কাটিহারের সাথে আসামের ফকিরাগ্রামকে সংযুক্ত করেছিল। ১৯৪৭ সালের পর, পাকিস্তান ও ভারত রেল ট্র্যাফিক পুনরায় চালু করার বিষয়ে একটি চুক্তি স্বাক্ষর করলে, ১৯৫৫ সালে মোগলহাট-গীতলদহ রেললাইন চালু হয়। মোগলহাট-গোলকগঞ্জ (ভারত) রেললাইন ১৯৬৫ সালের পর বন্ধ হয়ে যায়। মোগলহাট-গোলকগঞ্জ সেকশনটি মিটারগেজ রেললাইন ছিলো। মোগলহাট থেকে লাইনটি ভারতের গিতালদহ থেকে বামনহাট হয়ে বাংলাদেশের (পাটেশ্বরী-ভুরুঙ্গামারি-সোনাহাট) হয়ে আবার ভারতে ঢুকে গোলকগঞ্জ পর্যন্ত যায়। পরে পাটেশ্বরী-ভুরুঙ্গামারি-সোনাহাটের বাংলাদেশি অংশ তুলে ফেলা হয়। এই রেলপথের মাধ্যমে পূর্ব বাংলার উৎপাদিত পাট, চা, তামাক, চামড়া, ধান, চাল ও শালকাঠ ভারতে যেত। ভারত থেকে কয়লা, লুবলেকেটিং ওয়েল, ডিজেলসহ অন্যান্য মালামাল আমদানি করা হতো। এছাড়াও দু’দশের পাসপোর্টধারী যাত্রীদের চলাচলে মোগলহাটে একটি চেকপোস্ট ও অভিবাসন ব্যবস্থা চালু ছিল। প্রতিদিন দুই দেশের শতাধিক পাসপোর্টধারী যাত্রী মোগলহাট হয়ে ও যাতায়াত করতো। সড়ক পথে যোগাযোগ সুবিধা বৃদ্ধি পাওয়ায় ৮০ দশকে ১২ কিলোমিটার লালমনিরহাট-মোগলহাট রেলপথ বন্ধ করে দেওয়া হয়। এই স্টেশন থেকে ১৯৯১ সালে রেল ও ২০০২ সালে অভিবাসন বন্ধ হয়ে যায়। মন্ডল, আশরাফুজ্জামান (২০০৭)। লালমনিরহাট জেলার ইতিহাস। লালমনিরহাট: লালমনিরহাট যাদুঘর। পৃষ্ঠা ১০৬। আইএসবিএন 9843000009649। উদ্ধৃতি শৈলী রক্ষণাবেক্ষণ: ISBN ত্রুটি উপেক্ষিত (link) "রাতের আঁধারে রেলপথের ১০ কিলোমিটার লাইন চুরি"। www.bangladeshpress.com.bd। সংগ্রহের তারিখ ২০২০-০১-২৭। [স্থায়ীভাবে অকার্যকর সংযোগ] "অযত্নে নষ্ট হচ্ছে কয়েক কোটি টাকার সম্পদ"। www.dainikamadershomoy.com। সংগ্রহের তারিখ ২০২০-০১-২৭।  আর.পি.সাক্সেনা। "Indian Railway History timeline"। ২০১২-০৭-১৪ তারিখে মূল থেকে আর্কাইভ করা। সংগ্রহের তারিখ ২০১২-০২-০১।  "Bengal Dooars Railway"। Fibis। সংগ্রহের তারিখ ২০১১-১১-২০।  "Geography - International"। IRFCA। সংগ্রহের তারিখ ২০১১-১২-১০।  "No. 3458, Pakistan and india, Agreement regarding resumption of rail traffic. Signed at Karachi on 15 April 1955" (পিডিএফ)। সংগ্রহের তারিখ ২০১২-০১-২৮। [স্থায়ীভাবে অকার্যকর সংযোগ] "চুরি গেছে মোগলহাট রেলপথের ১০ কিলোমিটার লাইন"। banglanews24.com। ৩ নভেম্বর ২০১৯।
গোস্ট স্টোরিজ (২০২০-এর চলচ্চিত্র)

গোস্ট স্টোরিজ ২০২০ সালে মুক্তিপ্রাপ্ত একটি ভারতীয় হিন্দি ভাষার নৃবিজ্ঞানভিত্তিক ভৌতিক চলচ্চিত্র, এটি করণ জোহর, দিবাকর ব্যানার্জী, জোয়া আখতার এবং অনুরাগ কাশ্যপের মতো পরিচালকেরা পরিচালনা করেছেন। এটি উক্ত চার পরিচালকের চারটি স্বল্পদৈর্ঘ্যের কাহিনীকে ঘিরে নির্মিত হয়েছে। এটি রনি স্ক্রুওয়ালা এবং আশী দুয়া সহ-প্রযোজনা করেছেন। তাদের প্রযোজনার ব্যানারে, আরএসভিপি মুভিজ এবং ফ্লাইং ইউনিকর্ন এন্টারটেইনমেন্টের অধীনে প্রথম চলচ্চিত্র। এই চলচ্চিত্রে শোভিতা ধুলিপালা, ম্রুনাল ঠাকুর, অবিনাশ তিওয়ারী, জাহ্নবী কাপুর, সুরেখা সিকরি, রঘুবীর যাদব, গুলশান দেবায়, বিজয় বর্মা এবং পাভেল গুলাতির অভিনয়শিল্পীরা অভিনয় করেছেন। এটি ২০২০ সালের ১লা জানুয়ারি তারিখে মুক্তি পেয়েছে। জোয়া আখতারের অংশ জাহ্নবী কাপুর – সামীরা সুরেখা সিকরি – মিসেস মালিক বিজয় বর্মা – গুড্ডু অনুরাগ কাশ্যপের অংশ শোভিতা ধুলিপালা – নেহা সাগর আর্য – নেহার স্বামী জাচরি ব্রাজ – অনশ পাভেল গুলাতি – অনশের বাবা দিবাকর ব্যানার্জীর অংশ সুকান্ত গোয়েল – দর্শনার্থী আদিত্য শেঠী – ছোট্ট ছেলে ইভা অমীত পরদেশি – ছোট্ট মেয়ে গুলশান দেবায় – মেয়ের বাবা করণ জোহরের অংশ ম্রুনাল ঠাকুর – ইরা অবিনাশ তিওয়ারী – ধ্রুব জ্যোতি সুভাষ – ধ্রুবের গ্রানির কিতু গিদওয়ানী – ধ্রুবের মা সুমিত টন্ডন – ধ্রুবের বাবা নম্রতা চোপড়া – ইরার মা কুশা কপিলা – মিশা শাতাফ ফিগার – ইরার বাবা হিবা শাহ – শান্তি "Ghost Stories (2019)"। British Board of Film Classification। ১০ জুন ২০২০ তারিখে মূল থেকে আর্কাইভ করা। সংগ্রহের তারিখ ২ জানুয়ারি ২০২০।  "Karan Johar, Zoya, Dibakar and Anurag reunite for Netflix's 'Ghost Stories'"। The New Indian Express। ১৫ এপ্রিল ২০১৯। সংগ্রহের তারিখ ২০ সেপ্টেম্বর ২০১৯।  "Netflix's Ghost Stories A 'Nightmare For Dream Team' – Karan Johar, Zoya Akhtar, Anurag Kashyap, Dibakar Bannerjee"। NDTV। ১ আগস্ট ২০১৯। সংগ্রহের তারিখ ২০ সেপ্টেম্বর ২০১৯।  "Karan, Anurag, Zoya and Dibaker team up for Netflix original Ghost Stories"। The Indian Express। ১ আগস্ট ২০১৯। সংগ্রহের তারিখ ২০ সেপ্টেম্বর ২০১৯।  "Mrunal Thakur, Avinash Tiwary to star in Karan Johar's Ghost Stories"। India Today। ১৮ সেপ্টেম্বর ২০১৯। সংগ্রহের তারিখ ২০ সেপ্টেম্বর ২০১৯।  https://www.news18.com/news/movies/netflixs-ghost-stories-to-premier-on-january-1-2020-2403863.html ইন্টারনেট মুভি ডেটাবেজে গোস্ট স্টোরিজ (ইংরেজি)
নাদিরা মজুমদার

নাদিরা মজুমদার বাংলাদেশী শিক্ষক,বিজ্ঞানী ও বাংলা একাডেমি সাহিত্য পুরস্কার প্রাপ্ত। জন্ম ১৯৫৩ সালের ১ মে ঢাকায় জন্মগ্রহণ করেন। ঢাকা বিশ্ববিদ্যালয় থেকে পদার্থবিজ্ঞান পড়াশুনা করেছেন। তিনি ছিলেন অ্যাকাউন্ট্যান্ট, কম্পিউটার প্রোগ্রামার, ফিন্যান্সিয়াল ম্যানেজার, চেক প্রজাতন্ত্রের নীতিনির্ধারক ও জাতিসংঘের উদ্বাস্তু কমিশনের বহিরাগত কনসালট্যান্ট। এই আমাদের পৃথিবী একমেরু বনাম বহুমেরু মহাবিশ্বে আমরাও আছি বিমান কৃত্রিম উপগ্রহ আগ্নেয়গিরি ও ভূকিমম্পের কাহিনি নানারঙের বিজ্ঞান আইনস্টাইন সুপারস্টার সময়, তুমি কে বাংলা একাডেমি সাহিত্য পুরস্কার অনন্যা সাহিত্য পুরস্কার (১৪২৬) "বাংলা-একাডেমি-সাহিত্য-পুরস্কার-২০১৯-ঘোষণা"। সংগ্রহের তারিখ ২৩ জানুয়ারি ২০২০।  "বাংলা একাডেমি সাহিত্য পুরস্কার পাচ্ছেন যাঁরা"। সংগ্রহের তারিখ ২৩ জানুয়ারি ২০২০।  "অনন্যা সাহিত্য পুরস্কার পাচ্ছেন লেখক নাদিরা মজুমদার"। সংগ্রহের তারিখ ২৪ জানুয়ারি ২০২০।  "'অনন্যা সাহিত্য পুরস্কার ১৪২৬' পেলেন বিজ্ঞান বিষয়ক লেখক নাদিরা মজুমদার"। ৩০ নভেম্বর ২০২০ তারিখে মূল থেকে আর্কাইভ করা। সংগ্রহের তারিখ ২৪ জানুয়ারি ২০২০।
জনি গাদ্দার

জনি গদ্দার (হিন্দি: जॉनी गद्दार, বাংলায় বিশ্বাসঘাতক জনি) ২০০৭ সালে নির্মিত একটি ভারতীয় ক্রাইম থ্রিলার নয়ার চলচ্চিত্র। ছবিটির পরিচালক শ্রীরাম রাঘবন ও প্রযোজক অ্যাডল্যাবস ফিল্মস লিমিটেড। কিংবদন্তি নেপথ্য কণ্ঠশিল্পী মুকেশের পৌত্র ও গায়ক নিতিন মুকেশের পুত্র নীল নিতিন মুকেশ এই ছবিতে ধর্মেন্দ্র, রিমি সেন,বিনয় পাঠক, জাকির হুসেন,অশ্বিনী খালসেকর প্রমুখ অভিনেতাদের পাশাপাশি অভিনয় করেন। এই ছবিটি হিন্দি চলচ্চিত্র জগতে একটি অন্যধারার চলচ্চিত্র হিসেবে বিবেচিত হয়। ছবিটি আদতে ছিল ফিল্ম নয়ার ও জেমস হেডলি চেজ রচিত গল্পের প্রতি এক শ্রদ্ধার্ঘ। এই কাহিনি এমন এক দলের যারা সন্দেহজনক কাজকারবার করে থাকে। এমনই একটি কাজ যখন দলের বেশ কিছু টাকা আয়ের সম্ভাবনা তৈরি করে তখনই দলের এক সদস্য তার নিজস্ব কিছু পরিকল্পনা নিয়ে দলকে অপ্রত্যাশিত পরিস্থিতিতে ফেলে দেয়। ছবির প্রারম্ভিক নামলিপি থেকে জানা যায় বিজয় আনন্দকে ছাড়াও এই ছবি জেমস হেডলি চেজের প্রতি এক শ্রদ্ধার্ঘ। তবে চেজের কোনো নির্দিষ্ট উপন্যাস অবলম্বনে এই ছবি নির্মিত না হলেও কাহিনিসূত্রে চেজের উপন্যাসের একটি প্রভাব লক্ষিত হয়। পরিচালক শ্রীরাম রাঘবনের আগের ছবি এক হাসিনা থি-ও এই একই বর্গের অন্তর্গত। ছবিতে দেখা যায়, পাঁচ জন রেগুলার পার্টনার পাঁচটি ভিন্ন ভিন্ন পথে লাভের পরিকল্পনা করে, যেমনটি তারা সাধারণত করে থাকে। সবই ঠিকঠাক ছিল। কিন্তু দলের অন্যতম সদস্য বিক্রম (নীল নিতিন মুকেশ অভিনীত) নিজেই সব টাকা হাতিয়ে তার সঙ্গিনী মিনিকে (রিমি সেন অভিনীত) নিয়ে পালাতে চাইছিল। কিন্তু তার সহযোগীদের বোকা বানানো সহজ কাজ ছিল না। আর তার পরিকল্পনা সফল করতে গিয়ে তাকে নানারকম সমস্যার মুখে পড়তে হয়। ছবিতে দর্শকেরা একেবারে শুরুতেই জানতে পেরে যান যে আসল বিশ্বাসঘাতক কে। কিন্তু তার দুষ্কর্মের সহযোগীরা তা জানতে পারে না। নায়ক একের পর এক তার দলের সদস্যদের খুন করে চলে। কিন্তু যখনই তার রাস্তা প্রায় পরিষ্কার হয়ে আসে তখনই ঘটনা অন্যদিকে মোড় নেয়। বিক্রম: নীল নিতিন মুকেশ মিনি: রিমি সেন শেষাদ্রি: ধর্মেন্দ্র শার্দুল : জাকির হুসেন প্রকাশ : বিনয় পাঠক বর্ষা : অশ্বিনী খালসেকর শিবা: দয়া শেঠি কল্যাণ: গোবিন্দ নামদেও শেষাদ্রির স্ত্রী: সোনিয়া রক্কর নার্স: বৈজয়ন্তী সিনেমাটোগ্রাফি: সি কে মূরলিধরন সম্পাদনা: পূজা লাধা সূর্তি সমালোচকদের দ্বারা প্রশংসিত হলেও এই ছবিটি বক্স-অফিসে সেইরকম সাফল্য অর্জন করতে পারেনি। সর্বত্রই এর বাণিজ্যের অবস্থা বেশ খারাপ ছিল। যদিও বলিউডে ক্রাইম-থ্রিলারের পুনরুজ্জীবনে এই ছবিটি গুরুত্বপূর্ণ ভূমিকা নেয়। বিজয়ী ২০০৮: ফিল্মফেয়ার বেস্ট সাউন্ড অ্যাওয়ার্ড; লেসি ফার্নান্ডেজ মনোনীত ২০০৮: ফিল্মফেয়ার বেস্ট মেল ডেব্যু অ্যাওয়ার্ড; নীল নিতিন মুকেশ মনোনীত ২০০৮: স্টার স্ক্রিন অ্যাওয়ার্ড ফর মোস্ট প্রমিসিং নিউকামার - পুরুষ; নীল নিতিন মুকেশ মনোনীত ২০০৮: স্টারডাস্ট সুপারস্টার অফ টুমরো - পুরুষ; নীল নিতিন মুকেশ বিজয়ী ২০০৮: ফ্রেস ফেস অফ দি ইয়ার; নীল নিতিন মুকেশ বিজয়ী ২০০৮: বিশেষ পুরস্কার; নীল নিতিন মুকেশ বিজয়ী ২০০৮: বেস্ট পারফরম্যান্স ইন আ নেগেটিভ রোল; নীল নিতিন মুকেশ "সংরক্ষণাগারভুক্ত অনুলিপি"। ১০ জুন ২০০৮ তারিখে মূল থেকে আর্কাইভ করা। সংগ্রহের তারিখ ২৩ মে ২০০৯।  চলচ্চিত্র প্রবেশদ্বার ইন্টারনেট মুভি ডেটাবেজে জনি গাদ্দার (ইংরেজি)
প্রিন্সেপ ঘাট রেলওয়ে স্টেশন

প্রিন্সেপ ঘাট রেলওয়ে স্টেশন ভারতের পশ্চিমবঙ্গ রাজ্যের রাজধানী কলকাতার প্রিন্সেপ ঘাট সংলগ্ন একটি ছোট রেলওয়ে স্টেশন। এখানে কয়েকটি লোকাল ট্রেন থামছে। এই স্টেশনে দুটি প্ল্যাটফর্ম রয়েছে। স্টেশনটির কোড বা সাংকেতিক নাম হল পিপিজিটি। প্ল্যাটফর্মটি খুব ভাল আশ্রয়প্রাপ্ত নয়। স্টেশনটিতে জল এবং স্যানিটেশন সহ অনেক সুবিধা নেই। এটি স্ট্র্যান্ড রোডের সাথে ভালভাবে সংযুক্ত। স্ট্র্যান্ড রোড থেকে এই স্টেশনে যাওয়ার জন্য একটি রাস্তা রয়েছে। স্টেশনটি প্রিন্সেপ ঘাট সংলগ্ন। যে কেউ সেখান থেকে সহজেই ফেরি পরিষেবা নিতে পারবেন। নেতাজি সুভাষচন্দ্র বসু আন্তর্জাতিক বিমানবন্দর থেকে স্টেশনটি স্ট্র্যান্ড রোড, আচার্য প্রফুল্লচন্দ্র রোড,আচার্য জগদীশচন্দ্র বসু রোড, মা উড়ালপুল, ইএম বাইপাস এবং ভিআইপি রোডের মাধ্যমে ২৩.৬ কিমি দূরে অবস্থিত। "Prinsep Ghat"। India Rail Info।
পাঙ্গা (চলচ্চিত্র)

পাঙ্গা (অনু. গণ্ডগোল) ২০২০ সালে মুক্তিপ্রাপ্ত কঙ্গনা রানাওয়াত, জসসী গিল, রিচা চাড্ডা এবং নীনা গুপ্তা অভিনীত একটি চলচ্চিত্র। এই চলচ্চিত্রে একটি কাবাডি খেলোয়াড়ের আনন্দময় জীবন তুলা ধরা হয়েছে। পানাজি, ভোপাল, দিল্লি এবং কলকাতায় ২০১৮ সালের নভেম্বর হতে ২০১৯ সালের জুলাই পর্যন্ত এই চলচ্চিত্রের মূল চিত্রায়ন সম্পন্ন হয়েছে। এই চলচ্চিত্রটি ২০২০ সালের ২৪শে জানুয়ারি মুক্তি পায়। কঙ্গনা রানাওয়াত – জয়া নিগম জসসী গিল – প্রশান্ত শ্রীবাস্তব রিচা চাড্ডা – মীনু নীনা গুপ্তা – জয়ার মা যজ্ঞ ভাসিন – আদিত্য Taran Adarsh [@taran_adarsh] (৭ মার্চ ২০১৯)। "Release date finalised... Richa Chadha, Jassie Gill, and Neena Gupta and Kangana, ... #Panga to release on 10 Jan 2020... Directed by Ashwiny Iyer Tiwari... Produced by Fox Star Studios. t.co/njw129hxUw" (টুইট) – টুইটার-এর মাধ্যমে।  "Panga (2020)"। British Board of Film Classification। সংগ্রহের তারিখ ১৮ জানুয়ারি ২০২০।  "সংরক্ষণাগারভুক্ত অনুলিপি"। ৩১ আগস্ট ২০১৮ তারিখে মূল থেকে আর্কাইভ করা। সংগ্রহের তারিখ ২৩ জানুয়ারি ২০২০।  "Panga, Kangana Ranaut's kabaddi film title announced with emotional Instagram video"। Hindustani Times। ২১ আগস্ট ২০১৮। সংগ্রহের তারিখ ৭ মার্চ ২০১৯।  "No 'Panga' with Kangana Ranaut: Director Ashwini Iyer Tiwari on Her Equation with Her Film's Star"। India West। ৯ নভেম্বর ২০১৮। ২৭ মার্চ ২০১৯ তারিখে মূল থেকে আর্কাইভ করা। সংগ্রহের তারিখ ২৩ জানুয়ারি ২০২০।  অজানা প্যারামিটার |access-date2= উপেক্ষা করা হয়েছে (সাহায্য) "Photo: Kangana Ranaut heads for the shoot of her upcoming film 'Panga'"। Times of India। ৯ নভেম্বর ২০১৮। সংগ্রহের তারিখ ৭ মার্চ ২০১৯।  "Kangana Ranaut wraps up the first schedule of Panga"। Times of India। ৭ ডিসেম্বর ২০১৮।  "Panga: Kangana Ranaut and Ashwiny Iyer Tiwari wrap up second schedule"। Bollywood Hungama। ২৮ ফেব্রুয়ারি ২০১৯। সংগ্রহের তারিখ ৭ মার্চ ২০১৯।  ইন্টারনেট মুভি ডেটাবেজে পাঙ্গা (ইংরেজি) বলিউড হাঙ্গামায় পাঙ্গা পাঙ্গা[স্থায়ীভাবে অকার্যকর সংযোগ] পাঙ্গার গানের কথা ওয়েব্যাক মেশিনে আর্কাইভকৃত ২৫ জানুয়ারি ২০২০ তারিখে প্রবেশদ্বার:  ভারত চলচ্চিত্র বলিউড
মিহির কান্তি মজুমদার

ড. মিহির কান্তি মজুমদার একজন বাংলাদেশি সরকারি কর্মকর্তা যিনি ২৩ জানুয়ারি ২০১১ থেকে গণপ্রজাতন্ত্রী বাংলাদেশ সরকারের স্থানীয় সরকার, পল্লী উন্নয়ন ও সমবায় মন্ত্রণালয়ের পল্লী উন্নয়ন ও সমবায় বিভাগের সচিব হিসেবে দায়িত্ব পালন করে ১৩ মে ২০১৩ সালে অবসর গ্রহণ করেন। পল্লী সঞ্চয় ব্যাংকের বর্তমান চেয়ারম্যান তিনি। মিহির কান্তি মজুমদার ১৯৫৩ সালে পিরোজপুর সদর উপজেলার জুজখোলা গ্রামে জন্মগ্রহণ করেন। বাবা শ্রীকান্ত মজুমদার ছিলেন ইউনিয়ন পরিষদের চেয়ারম্যান। মা কুসুম কুমারী ছিলেন গৃহিণী। চাকুরীকালীন সময়ে তিনি পিএইচডি ডিগ্রী অর্জন করেন। মিহির কান্তি মজুমদার ১৯৮১ সালে বাংলাদেশ সিভিল সার্ভিস (প্রশাসন) ক্যাডারে যোগদান করে প্রশাসনের বিভিন্ন পদে দায়িত্ব পালন করেছেন। চাকরি জীবনে তিনি উপজেলা ম্যাজিস্ট্রেট, মেট্রোপলিটন ম্যাজিস্ট্রেট, উপজেলা নির্বাহী অফিসার, জেলা প্রশাসকসহ বিভিন্ন পদে দায়িত্ব পালন করেছেন। তিনি ২৩ জানুয়ারি ২০১১ থেকে গণপ্রজাতন্ত্রী বাংলাদেশ সরকারের স্থানীয় সরকার, পল্লী উন্নয়ন ও সমবায় মন্ত্রণালয়ের পল্লী উন্নয়ন ও সমবায় বিভাগের সচিব হিসেবে দায়িত্ব পালন করে ১৩ মে ২০১৩ সালে অবসর গ্রহণ করেন। এর আগে তিনি পরিবেশ ও বন মন্ত্রণালয় এবং স্থানীয় সরকার, পল্লী উন্নয়ন ও সমবায় মন্ত্রণালয়ের সচিব হিসেবে দায়িত্ব পালন করেন। তিনি ''উন্নয়ন ও সংস্কার প্রস্তাবনা: প্রেক্ষিত বাংলাদেশ'' নামক একটি বইয়ের রচয়িতা। "পল্লী উন্নয়ন ও সমবায় বিভাগের সিনিয়র সচিব/ সচিবগণের তালিকা"। বাংলাদেশ জাতীয় তথ্য বাতায়ন। ১০ নভেম্বর ২০১৯। ২৩ জানুয়ারি ২০২০ তারিখে মূল থেকে আর্কাইভ করা। সংগ্রহের তারিখ ২৩ জানুয়ারি ২০২০।  "পল্লী সঞ্চয় ব্যাংকের চেয়ারম্যান মিহির কান্তি"। বিডিনিউজ টোয়েন্টিফোর ডটকম। ২০১৬-১০-২৭ তারিখে মূল থেকে আর্কাইভ করা। সংগ্রহের তারিখ ২০২০-০১-২৩।  "পল্লী সঞ্চয় ব্যাংক"। বাংলাদেশ জাতীয় তথ্য বাতায়ন। সংগ্রহের তারিখ ২০২০-০১-২৩।  "'প্রকৃতি ও জীবন' প্রকৃতি ও জীবন ফাউন্ডেশন-চ্যানেল আই প্রকৃতি সংরক্ষণ পদক-২০১৮ পেলেন মিহির কান্তি মজুমদার"। shaptahik.com। সংগ্রহের তারিখ ২০২০-০১-২৩। [স্থায়ীভাবে অকার্যকর সংযোগ] ড. মিহির কান্তি মজুমদার। উন্নয়ন ও সংস্কার প্রস্তাবনা: পেক্ষিত বাংলাদেশ। বাংলাদেশ: জনপ্রিয় প্রকাশনী। [স্থায়ীভাবে অকার্যকর সংযোগ]
বুদ্ধবংস

বুদ্ধবংস অর্থ হলো বুদ্ধের ইতিহাস। বুদ্ধবংস গ্রন্থটি সুত্ত পিটকে অন্তর্গত খুদ্দক নিকায়ে একটি গ্রন্থ। গ্রন্থে গৌতম বুদ্ধের আরো আগের আটাশ জন সম্যকসম্বুদ্ধ (বুদ্ধ) নাম পাওয়া যায়। তার মধ্যে চব্বিশ জন বুদ্ধের জীবনী পাওয়া যায়। তণ্ হঙ্করো বুদ্ধ মেধঙ্করো বুদ্ধ সরণঙ্করো বুদ্ধ দীপঙ্করো বুদ্ধ কোণ্ডঞে্ঞা বুদ্ধ মঙ্গলো বুদ্ধ সুমনো বুদ্ধ রেবতো বুদ্ধ সোভিতো বুদ্ধ অনোমদস্সী বুদ্ধ পদুমো বুদ্ধ নারদো বুদ্ধ পদুমুত্তরো বুদ্ধ সুমেধো বুদ্ধ সুজাতো বুদ্ধ পিয়দস্সী বুদ্ধ অত্থদস্সী বুদ্ধ ধম্মদস্সী বুদ্ধ সিদ্ধাত্থো বুদ্ধ তিস্সো বুদ্ধ ফুস্সো বুদ্ধ বিপস্সী বুদ্ধ সিখী বুদ্ধ বেস্ সভু বুদ্ধ ককুসন্ধো বুদ্ধ কোনাগমনো বুদ্ধ কস্ সপো বুদ্ধ মেত্তেয়্যো বুদ্ধ বুদ্ধগণের নাম আটাশ জন হলেও তার আগে আরো অনেক অসংখ্য বুদ্ধ ছিল। "ProxyPy - Safe & Fast & Free Anonymous Web Proxy Service"। m.proxypy.org। সংগ্রহের তারিখ ২০২১-০২-২২। [স্থায়ীভাবে অকার্যকর সংযোগ] "ত্রিপিটক - বাংলাপিডিয়া"। bn.banglapedia.org। সংগ্রহের তারিখ ২০২১-০২-২২।  বুদ্ধবংস শরণগ্রহণের পরম্পরা।পৃষ্ঠা-74,75,ডঃভিক্ষু সত্যপাল। শরণগ্রহণের পরম্পরা।পৃষ্ঠা-74
শফিক আহমেদ (ক্রিকেটার)

শফিক আহমেদ (উর্দু: شفیق احمد‎‎; জন্ম: ২৮ মার্চ, ১৯৪৯) পাঞ্জাব প্রদেশের লাহোরে জন্মগ্রহণকারী সাবেক পাকিস্তানি আন্তর্জাতিক ক্রিকেটার। পাকিস্তান ক্রিকেট দলের অন্যতম সদস্য ছিলেন তিনি। ১৯৭৪ থেকে ১৯৮০ সময়কালে পাকিস্তানের পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর পাকিস্তানি ক্রিকেটে লাহোর, পাকিস্তান ন্যাশনাল ব্যাংক, পাঞ্জাব, পাঞ্জাব বিশ্ববিদ্যালয় ও ইউনাইটেড ব্যাংক লিমিটেড দলের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে মিডিয়াম বোলিং করতেন তিনি। ১৯৬৭-৬৮ মৌসুম থেকে ১৯৯০-৯১ মৌসুম পর্যন্ত শফিক আহমেদের প্রথম-শ্রেণীর খেলোয়াড়ী জীবন চলমান ছিল। আকর্ষণীয় ডানহাতি ব্যাটসম্যান ছিলেন। সহজাত প্রকৃতির অধিকারী শফিক আহমেদ সুন্দরভাবে স্ট্রোক মারতেন। মূলতঃ ব্যাটিং উদ্বোধন কিংবা তিন নম্বর অবস্থানে ব্যাট হাতে মাঠে নামতেন। দারুণ ভঙ্গীমায় ড্রাইভ ও কাটের ফুলঝুড়ি ছোটাতেন। প্রথম-শ্রেণীর ক্রিকেটে দূর্দান্ত ক্রীড়াশৈলী উপস্থাপন করলেও আন্তর্জাতিক ক্রিকেটে এর উল্টো ছিল। ঘরোয়া ক্রিকেটে সর্বমোট ৫৩টি সেঞ্চুরি হাঁকিয়েছেন। চারজন পাকিস্তানি ক্রিকেটারের অন্যতম হিসেবে প্রথম-শ্রেণীর ক্রিকেটে তার গড় ৫০-এর কাছাকাছি রয়েছে। ঘরোয়া ক্রিকেটে নিয়মিতভাবে রান পেয়েছেন। ১৯৬৭-৬৮ মৌসুমে ১৮ বছর বয়সে পাঞ্জাব বিশ্ববিদ্যালয়ের পক্ষে প্রথম-শ্রেণীর ক্রিকেটে অভিষেক ঘটে তার। ১৯৯০-৯১ মৌসুমে ইউনাইটেড ব্যাংক লিমিটেডের পক্ষে ৪১ বছর বয়সে সর্বশেষ খেলায় অংশ নেন তিনি। এ পর্যায়ে সাত মৌসুমে সহস্রাধিক রান সংগ্রহ করার কৃতিত্ব প্রদর্শন করেছেন। সমগ্র খেলোয়াড়ী জীবনে ছয়টিমাত্র টেস্ট ও তিনটিমাত্র একদিনের আন্তর্জাতিকে অংশগ্রহণ করেছেন শফিক আহমেদ। ২৫ জুলাই, ১৯৭৪ তারিখে লিডসে স্বাগতিক ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। ৩০ ডিসেম্বর, ১৯৮০ তারিখে মুলতানে সফরকারী ওয়েস্ট ইন্ডিজ দলের বিপক্ষে সর্বশেষ টেস্টে অংশ নেন তিনি। ছয়টি টেস্টে অংশ নিয়ে জয় কিংবা পরাজিত না হবার অনন্য রেকর্ডের সাথে ভারতীয় ক্রিকেটার চন্দ্রশেখর গদকড়ি’র সাথে নিজ নামকে জড়িয়ে রেখেছেন। ইংল্যান্ডের পেশাদার ল্যাঙ্কাশায়ার লীগে খেলেছেন। চার্চ দলের সদস্যরূপে ১৯৭৫ থেকে ১৯৭৭ সাল পর্যন্ত খেলেছেন। ক্রিকেট খেলা থেকে অবসর গ্রহণের পর পাকিস্তান ক্রিকেট বোর্ডের (পিসিবি) সভাপতি ওয়াসিম বারি’র সহকারী হিসেবে ২০০৩ সালে দায়িত্ব পালন করেছেন। Shafiq Ahmed batting by season Walmsley, Keith (২০০৩)। Mosts Without in Test Cricket। Reading, England: Keith Walmsley Publishing Pty Ltd। পৃষ্ঠা 457। আইএসবিএন 0947540067। . ইএসপিএনক্রিকইনফোতে শফিক আহমেদ (ইংরেজি) ক্রিকেটআর্কাইভে শফিক আহমেদ (সদস্যতা প্রয়োজনীয়) (ইংরেজি)
শুভ মঙ্গল জ্যাদা সাবধান

শুভ মঙ্গল জ্যাদা সাবধান (হিন্দি: शुभ मंगल ज़्यादा सावधान, বাংলা: বিয়ের ব্যাপারে অতিরিক্ত সতর্ক হও) হচ্ছে ভারতের হিন্দি ভাষার একটি চলচ্চিত্র। দুজন সমকামী পুরুষের প্রেমকাহিনী নিয়ে নির্মিত এই চলচ্চিত্রে আয়ুষ্মান খুরানা এবং জিতেন্দ্র কুমার মুখ্য চরিত্রে অভিনয় করেছেন। ২০১৭ সালে আয়ুষ্মান খুরানা এবং ভূমি পেডনেকার অভিনীত চলচ্চিত্র শুভ মঙ্গল সাবধান চলচ্চিত্রের নামানুসারে এই চলচ্চিত্রটির নাম রাখা হয়েছে। চলচ্চিত্রটির কাহিনী লিখেছেন হিতেশ কেবল্য যিনি চলচ্চিত্রটির পরিচালনার দায়িত্বও পালন করেছেন। ২০১৯ সালের ১০ই সেপ্টেম্বর চলচ্চিত্রটির শুটিং শুরু হয় এবং ১৬ই ডিসেম্বর শেষ হয়; চলচ্চিত্রটি ২০২০ সালের ২১এ ফেব্রুয়ারি মুক্তি পায়। আয়ুষ্মান খুরানা - কার্তিক সিংহ জিতেন্দ্র কুমার - অমন ত্রিপাঠি নীনা গুপ্তা - সুনয়না ত্রিপাঠি মানবী গাগরু - রজনী ত্রিপাঠী গজরাজ রায় - শঙ্কর ত্রিপাঠি মানুঋষি চাড্ডা - চমন ত্রিপাঠি সুনিতা রাজওয়ার - চম্পা ত্রিপাঠি "Shubh Mangal Zyada Saavdhan Box Office"। Bollywood Hungama। সংগ্রহের তারিখ ১৬ মার্চ ২০২০।  "Ayushmann Khurrana announces gay love story Shubh Mangal Zyada Saavdhan with a quirky video"। The Indian Express। ৯ মে ২০১৯। সংগ্রহের তারিখ ১০ সেপ্টেম্বর ২০১৯।  "Ayushmann Khurrana roped in for 'Shubh Mangal Saavdhan' sequel"। Times of India। ৯ মে ২০১৯। সংগ্রহের তারিখ ১০ সেপ্টেম্বর ২০১৯।  "AYUSHMANN KHURRANA'S SHUBH MANGAL ZYADA SAAVDHAN TO NOW RELEASE ON FEBRUARY 21"। Mumbai Mirror। ১৫ নভেম্বর ২০১৯। সংগ্রহের তারিখ ১৫ নভেম্বর ২০১৯।  "Shubh Mangal Zyada Saavdhan swaps release date with Anurag Basu's film"। India Tv। ১৫ নভেম্বর ২০১৯। সংগ্রহের তারিখ ১৫ নভেম্বর ২০১৯।  "Shubh Mangal Zyada Saavdhan makers looking for the right man to cast as Ayushmann Khurrana's love interest"। Hindustan Times। ৭ জুন ২০১৯।  "Ayushmann Khurrana's 'Shubh Mangal Zyada Saavdhan' goes on floors"। Business Standard। ১০ সেপ্টেম্বর ২০১৯।  ইন্টারনেট মুভি ডেটাবেজে শুভ মঙ্গল জ্যাদা সাবধান (ইংরেজি)
শিশুতোষ ছড়া

শিশুতোষ ছড়া বাংলাদেশ, ভারত, ব্রিটেনসহ অন্যান্য অনেক দেশের শিশুদের জন্য রচিত ঐতিহ্যবাহী কবিতা বা গান। ইংরেজিতে একে নার্সারি রাইম বলা হয়ে থাকে। তবে নার্সারি রাইম শব্দটির ব্যবহার ১৮ শতকের শেষ অথবা ১৯ শতকের প্রথম দিকে শুরু হয়। মাদার গোজ রাইম শব্দটি এর সমার্থকপ্রায়। ষোড়শ শতাব্দীর মাঝামাঝি থেকে শিশুতোষ ছড়াগুলো ইংরেজি নাটকে রেকর্ড করা শুরু হয়। অধিকাংশ জনপ্রিয় ইংরেজি ছড়াই ১৭ তম এবং ১৮ শতকে রেকর্ড করা হয়েছে। শিশুতোষ ছড়া তৈরি হয় মূলত শিশু-মনোরঞ্জনের উদ্দেশ্যে। ১৮৯৯ খ্রিষ্টাব্দে যোগীন্দ্রনাথ সরকার শিশুতোষ ছড়াকে প্রথম গ্রন্থভুক্ত করেন এবং গ্রন্থটির নাম দেন 'খুকুমণির ছড়া' এই গ্রন্থটির ভূমিকায় সর্বপ্রথম রামেন্দ্র সুন্দর ত্রিবেদী ছড়াকে সাহিত্যের একটি অন্যতম শাখা হিসেবে স্বীকৃতি দেন। রবীন্দ্রনাথ ঠাকুর তার সম্পাদিত কাব্যগ্রন্থে সুকুমার রায়ের ছড়া সংকলিত করে ছড়ার গ্রহণযোগ্যতাকে মজবুত করেন। শিশুতোষ ছড়া প্রায়শই এলোমেলো অর্থবিশিষ্ট হয়। তবে কোনো কোনোটি গূঢ় ও সন্নিহিত অর্থ বহন করে। এটি যৌক্তিক প্রমাণিত হয়েছে যে শিশুতোষ ছড়াগুলো বাচ্চাদের মনোজাগতিক বিকাশে বিস্তর সহায়তা করে। গবেষণাটিতে আরো বলা হয়েছে যে সঙ্গীত এবং ছড়া স্থানিক যুক্তিতে একটি শিশুর দক্ষতা বৃদ্ধি করে, যা গণিত দক্ষতায় সহায়তা করে। শিশুতোষ গান গণনা করার খেলা আঙুল খেলা লোকাচারবিদ্যা শিশুসংগীত শিশুতোষ গান লিমেরিক (কবিতা) নার্সারি ছড়ার তালিকা মৌখিক প্রথা উই সিং "Nursery Rhymes"। Oxford Univsersity Press। ৯ ডিসেম্বর ২০১৭।  A. Fox, Oral and Literate Culture in England, 1500–1700 (Oxford University Press, 2000), p. 202. "About Us - Canticos"। canticosworld.com। ২০১৬-০৪-১২ তারিখে মূল থেকে আর্কাইভ করা। সংগ্রহের তারিখ ২০১৬-১১-১৬।  R. Bayley, Foundations of Literacy: A Balanced Approach to Language, Listening and Literacy Skills in the Early Years, 2004. Associated Press, "Study says preschool music lessons may aid math skills", Chicago Tribune, August 14, 1994. Christian Ziegler (২০১৭)। Aus deinem emotionalen Gefängnis aussteigen: Der hypnotische Weg aus Anorexie, Bulimie und anderen psychosomatischen Erkrankungen (জার্মান ভাষায়)। novum premium Verlag। পৃষ্ঠা 269। আইএসবিএন 978-3-903155-45-9।  উৎস Carpenter, H.; Prichard, M. (১৯৮৪)। The Oxford Companion to Children's Literature। Oxford University Press।  Opie, Ilona; Opie, Peter (১৯৯৭) [1951]। The Oxford Dictionary of Nursery Rhymes (2nd সংস্করণ)। Oxford: Oxford University Press।  Opie, Ilona (২০০৪)। "Playground rhymes and the oral tradition"। P. Hunt; S. G. Bannister Ray। International Companion Encyclopedia of Children's Literature। London: Routledge।